สรรพสามิตบี้ภาษีน้ำมัน 9เดือนได้9.2หมื่นล้าน
สรรพสามิตเก็บภาษีน้ำมัน 9 เดือน 9.2 หมื่นล้านบาท ปราบน้ำมันเถื่อนได้กว่า 1,800 คดี
11 ก.ค. 2558

สรรพสามิตเก็บภาษีน้ำมัน 9 เดือน 9.2 หมื่นล้านบาท ปราบน้ำมันเถื่อนได้กว่า 1,800 คดี
นายสมชาย พูลสวัสดิ์ อธิบดีกรมสรรพสามิต เปิดเผยว่า ตั้งแต่เดือน ต.ค. 2557-มิ.ย. 2558 กรมจัดเก็บภาษีน้ำมันและผลิตภัณฑ์น้ำมันเป็นเงิน 9.21 หมื่นล้านบาท สูงกว่าเป้า 4.3 หมื่นล้านบาท หรือ 87.79%
สำหรับการปราบปรามการกระทำผิดเกี่ยวกับน้ำมันเถื่อน เดือน ต.ค. 2557-พ.ค. 2558 มีการกระทำผิด 1,852 คดี คิดเป็นน้ำมันจำนวน 1.66 ล้านลิตร แยกเป็น ดีเซล 552.62 ล้านลิตร เบนซิน 5.85 แสนล้านลิตร น้ำมันเตา 4.54 แสนล้านลิตร และสารโซลเวนต์ 6.32 หมื่นล้านลิตร
นอกจากนี้ กรมสรรพสามิต สำนักงานตำรวจแห่งชาติ และกรมศุลกากร สามารถปราบปรามการกระทำผิดเกี่ยวกับปิโตรเลียมทั้งสิ้น 3,125 คดี คิดเป็นปริมาณน้ำมันรวมจำนวน 12.63 ล้านลิตร แยกเป็น ดีเซล 8.95 ล้านลิตร เบนซิน 2.10 ล้านลิตร น้ำมันเตา  5.64 แสนลิตร ก๊าซแอลพีจี  638.75 ตัน และอื่นๆ
สำหรับการจำหน่ายน้ำมันเชื้อเพลิงสำหรับชาวประมง (น้ำมันเขียว) ตั้งแต่ปี 2556-พ.ค. 2558 มีใบขน 701 ฉบับ รวม 1,852 ล้านลิตร มูลค่า 3.95 หมื่นล้านบาท